wickkiey/tamil-wikipedia-markdown huggingface dataset:
# அபு ரைகான் பிசுவாசு



**அபு ரைகான் பிசுவாசு** (*Abu Raihan Biswas*) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டில் இவர் பிறந்தார். மேற்கு வங்காள மாநிலத்தைச் சேர்ந்த இவர் ஓர் ஆசிரியராகவும் அரசியல்வாதியாகவும் அறியப்படுகிறார். இந்திய சமவுடைமை ஒற்றுமை மையம் கட்சியில் உறுப்பினராக இருந்தார். மேற்கு வங்காள மாநிலத்தின் சட்டப்பேரவையில் சட்டமன்ற உறுப்பினராக இருந்தார்.'''  

## வாழ்க்கைக் குறிப்பு
பிசுவாசு ஓர் உயர்நிலைப் பள்ளி ஆசிரியராக இருந்தார். 1972 ஆம் ஆண்டில் அரிகர்பாரா சட்டமன்றத் தொகுதியில் போட்டியிட்டு மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார்  

1977 ஆம் ஆண்டில் அரிகர்பாரா தொகுதியில் போட்டியிட்டு ஷசேக் இமைசூனிடம் தோல்வியடைந்தார். அ பின்னர்7வஆது மக்களவைத் தேர்தலில் முர்சிதாபாத் தொகுதியில் போட்டியிட்டார் ஆனால் வெற்றி பெறவில்லை.  

2019 ஆம் ஆண்டு திசம்பர் மாதம் 29 ஆம் தேதியன்று தனது 79 ஆவது வயதில் அபு ரைகன் பிசுவாசு காலமானார்.
# தட்டையில் ஒரிப்புறத்து பகவதி கோயில்

**தட்டையில் ஒரிப்புறத்து பகவதி கோயில்** இந்தியாவில், கேரளா மாநிலம் பத்தனம்திட்டாவில் பந்தளம் அருகே உள்ள தட்டையில் என்னும் இடத்தில் உள்ள 1200 ஆண்டுகள் வாய்ந்த பழமையான இந்துக் கோயிலாகும். மத்திய திருவிதாங்கூரில் உள்ள மிகவும் பிரபலமான பகவதி கோவில்களில் இதுவும் ஒன்றாகக் கருதப்படுகிறது.  

## துணைத்தெய்வங்கள்
இதன் மூலவர் காளி தேவி ஆவார்.விநாயகர், கிருஷ்ணர், நாக ராஜர், நாக யட்சி, ராட்சசு, யோகேஸ்வரன், யட்சி அம்மா, மதன் சுவாமி ஆகிய துணைத்தெய்வங்கள் இங்கு உள்ளன. இக்கோயிலில் ஆண்டுதோறும் நடைபெறும் திருவிழாவின் ஒரு பகுதியாக 'தூக்கம்' பிரசாதம் வழங்கப்படுகிறது.  

## அமைவிடம்
இக்கோயில் பந்தளத்திலிருந்து சுமார் 7 கி.மீ. தொலைவிலும், பத்தனம்திட்டாவிலிருந்து 12 கி.மீ. தொலைவிலும், தேசிய நெடுஞ்சாலை 183A இல் 2 கி.மீ. தொலைவிலும் அமைந்துள்ளது.  

## மேலும் பார்க்கவும்
- தட்டாயில்
- பத்தனம்திட்டா மாவட்டம்
- பந்தளம்
- ஏழம்குளம்
- வல்லிக்கோடு
- நரியாபுரம்
# சீன கவுதாரி



**சீன கவுதாரி** (*Chinese francolin*)(***பிராங்கோலினசு பிண்டடேனசு***) அல்லது **பர்மியக்** கவுதாரி என்பது *பாசியானிடே* குடும்பத்தில் உள்ள ஒரு விளையாட்டுப் பறவை சிற்றினம் ஆகும்.  

## விளக்கம்
சராசரியாக, இந்தப் பறவையின் நீளம் வரை இருக்கும். இதன் எடை வரை இருக்கும். பெண்கள் ஆண்களை விடச் சற்று சிறியவை.  

## வாழிடம்
சீன கவுதாரி கம்போடியா, சீனா, இந்தியா, லாவோஸ், மியான்மர், பிலிப்பீன்சு, தாய்லாந்து மற்றும் வியட்நாம் ஆகிய நாடுகளில் காணப்படுகிறது. மொரிசியசு, பிலிப்பீன்சு, மடகாசுகர், அமெரிக்கா, சிலி மற்றும் அர்கெந்தீனா ஆகிய நாடுகளில் அறிமுகப்படுத்தப்பட்ட பறவையாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# பிராங்கோலினசு


**பிராங்கோலினசு** (*Francolinus*) என்பது *பாசியானிடே* குடும்பத்தில் உள்ள கலினி இனக்குழு குழுவில் உள்ள ஒரு பறவை பேரினமாகும்.  

## சிற்றினங்கள்
*பிராங்கோலினசு* பேரினத்தினைச் சார்ந்த சிற்றினங்கள் மூன்றும் மேற்கு ஆசியா மற்றும் மத்திய ஆசியாவிலிருந்து தெற்கு ஆசியா மற்றும் தென்கிழக்கு ஆசியா வரை காணப்படுகின்றன.  
| கருப்பு கவுதாரி | *பிராங்கோலினசு பிராங்கோலினசு* | தென்கிழக்கு துருக்கி ஈரான், துர்க்மெனிஸ்தான், வடகிழக்கு இந்தியா மற்றும் வங்காளதேசத்தின் காசிபாரா, பஞ்சகர் வழியாக |
| --- | --- | --- |
| வர்ணக் கவுதாரி | *பிராங்கோலினசு* *பிக்டசு* | மத்திய மற்றும் தென் இந்தியா மற்றும் தென்கிழக்கு இலங்கை |
| சீன கவுதாரி | *பிராங்கோலினசு பிண்டடேனசு* | கம்போடியா, சீனா, இந்தியா, லாவோஸ், மியான்மர், பிலிப்பீன்சு, தாய்லாந்து மற்றும் வியட்நாம். மொரிசியஸ், பிலிப்பீன்சு, மடகாசுகர், அமெரிக்கா, சிலி மற்றும் அர்ஜென்டினா ஆகிய நாடுகளில் அறிமுகப்படுத்தப்பட்டது. |
# மெரியண்டா செங்கப்பா நானையா

**மெரியண்டா செங்கப்பா நானையா** (M.C. Nanaiah) கர்நாடகா மாநில இந்திய அரசியல்வாதி ஆவார். இவர் 30 ஆண்டுகளுக்கும் மேலாக அரசியல் பணிகளில்  தீவிரமாக செயல்பட்டு வருகிறார். மதச்சார்பற்ற ஜனதாதளத்திலிருந்த பிறகு, 2018 இல் மீண்டும் இந்திய தேசிய காங்கிரசில் இணைந்தார். இவர் ஐந்து முறை சட்ட மேலவை உறுப்பினராகவும், முன்னாள் சட்ட அமைச்சராகவும் இருந்துள்ளார். ‘நெனப்புகலு மாசுவ முன்’ (நினைவுகள் மறையும் முன்) என்ற நானையாவின் வாழ்க்கையைப் பற்றிய புத்தகத்தை 2005ஆம் ஆண்டில் ஒரு பத்திரிகையாளர் வெளியிட்டுள்ளார்.  

## அங்கீகாரமும் விருதுகளும்
- இராமகிருட்டிணா எக்டே விருது
# பின்ஞ் கவுதாரி



**பின்ஞ் கவுதாரி** (*Finsch's francolin*)(*இசுகிளிரோப்டிலா பின்னிசு)* என்பது பாசியானிடே குடும்பத்தில் உள்ள ஒரு பறவை சிற்றினமாகும். இது அங்கோலா, கொங்கோ குடியரசு, காங்கோ மக்களாட்சிக் குடியரசு, கேமரூனின் சில பகுதிகள் மற்றும் காபோன் ஆகிய நாடுகளில் காணப்படுகிறது.  

இதனுடைய பொதுவான பெயர் மற்றும் அறிவியல் பெயர் செருமனிய இனவியலாளர், இயற்கை ஆர்வலர் மற்றும் காலனித்துவ ஆய்வாளர் பிரெட்ரிக் எர்மன் ஓட்டோ பின்ஞ் (8 ஆகத்து 1839 - 31 சனவரி 1917, பிரவுன்ஸ்வீக்) நினைவாக இடப்பட்டது.
# விக்கிப்பீடியா:விக்கித்திட்டம் தாவரங்கள்/பெயரிடல் வழிமுறை

தாவரவியல் சொற்கள் பன்னாட்டு மொழியில் இருப்பதாலும், உலகின் தாவரப் பயன்பாடுகள் வேறுபடுவதாலும், தமிழ் மொழியில் அச்சொற்கள் அனைத்தும் இல்லை. பிற மொழியில் இருக்கும் சொற்களின், பிறப்பிடங்களை ஒட்டியும், அதன் மூலப் பொருளுக்கு ஏற்படவும் புதிய பெயர்களை ஏற்படுத்த பின்வரும் கட்டுரைகள் உங்களுக்கு உதவலாம். மேலும், இப்பக்கத்தில் தொடர்புடைய கணிய நுட்பங்களும் ஒருங்கிணைக்கப் படுகின்றன.  
- தாவரவியல் அருஞ்சொல் விளக்கத்தொகுதி
- இலத்தீன் கிரேக்க அறிவியற்பெயர்ப் பட்டியல்
- தாவரவியலாளர் பெயர்சுருக்கப் பட்டியல்
- தாவர வகைப்பாட்டின் பதவுரைப் பட்டியல்
- :
- [[:
## வழிமுறைகள்
ஒரு தாவர இனத்தின் பிறப்பிடம்/தாயகம் ஒரே ஒரு நாடு என்றாலோ, மூலப்பெயரின் பொருள் தெரிந்தாலோ, தமிழ் பெயர் இல்லா சூழ்நிலையில், தமிழ் பெயரினை வைக்கலாம். எ-கா: *Jasminum amabile* என்பதன் பேரினம் *மல்லி* ஆகும். *amabile* என்ற இலத்தீனிய சொல்லுக்கு *அழகு* என்பது பொருளாகும். இதன் தாயகம் நேபாளம் என்பதால் [[நேபாள அழகு மல்லி என தமிழ்பெயரை முதலில் உருவாக்கலாம். ஆனால், பிறருக்கு அதனை அறிவித்து, பிறரின் எண்ணமறிந்து, விக்கிமீடிய வழிமுறைகள் படி, கட்டுரைக்கு பெயர் வைத்தல் வேண்டும்.  
- எடுத்துக்காட்டு: மல்லியினங்களுக்கான முன்மொழிவினை, பேச்சுப்பக்கத்தில் இட்டுள்ளேன். காண்க: பேச்சு:மல்லிகை இனங்களின் பட்டியல்#மல்லி_இனங்களின்_பெயரிடல்

## நுட்பங்கள்
- தாவரவியல் பெயர்களை தமிழில் மாற்ற இந்த நுட்பத்தினை பயன்படுத்துதல். எ-கா: *Jasminum amabile* ↔ *ஜாஸ்மினும் அமாபைல்* (இதில் கிரந்தம் தவிர்க்க மூல ஒலிமாற்று நிரலை மாற்றுதல்) ↔ *யாசுமினம் அமாபைல்* என்றும் மாற்றிய பிறகு, மேலுள்ள வழிமுறைகள் படி, தமிழ் பெயரும் வைக்கலாம்.
- https://tamilpesu.us/en/translite/
- https://itranslate.com/translate/latin-to-tamil

## அடிக்குறிப்புகள்
# மூர்லேந்து கவுதாரி


**மூர்லேந்து கவுதாரி** (*Moorland francolin*)(*இசுகிளிரோப்டிலா சில்லோலேமா*) என்பது பாசியானிடே குடும்பத்தில் உள்ள ஒரு பறவை சிற்றினமாகும். இது எத்தியோப்பியாவில் மட்டும் காணப்படும் அகணிய உயிரி.  

## பரவல்
மூர்லேந்து கவுதாரி எத்தியோப்பியாவின் மலைப்பகுதிகளில் உள்ள மூர்லேந்தில் காணப்படுகிறது.  

## வகைப்பாட்டியல்
கென்யா மற்றும் உகாண்டாவின் மலைப்பகுதிகளில் உள்ள எல்கான் கவுதாரி முன்னர் *இசு. சில்லோலேமா*வின் துணையினமாகக் கருதப்பட்டது. ஆனால் 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியல் மற்றும் பன்னாட்டுப் பறவை வாழ்க்கை மற்றும் 2022-ல் பன்னாட்டு பறவையிலாளர்கள் சங்கத்தின் 2019-ன் ஆய்வுகள் அடிப்படையில் பிரிக்கப்பட்டது. மூர்லேந்து கவுதாரியுடன் ஒப்பிடும்போது, எல்கான் கவுதாரி பிரகாசமானது, தொண்டையில் கரும்புள்ளிகள் இல்லாததுடன், குரல் வேறுபாடும் கொண்டது.
# காணி நிலம்


**காணி நிலம்** (* Kani Nilam*) என்பது 1987 இல் வெளிவந்த இந்தியத் தமிழ் அரசியல் நகைச்சுவை திரைப்படமாகும். சோ நடித்திருந்த இப்படத்தை அருண்மொழி இயக்கியிருந்தார். இத்திரைப்படம் 1987 ஆகத்து 14 அன்று வெளியிடப்பட்டது.  

## நடிகர்கள்
- அறிவரசனாக சோ
- நிருபராக குட்டி பத்மினி
- நாகலிங்கமாக வாத்தியார் இராமன்

## தயாரிப்பு
இப்படத்தின் தலைப்பு முதலில் *காணி நிலம் வேண்டும்* என்றிருந்தது. அரசியல்வாதிகளை எதிர்மறையாக சித்தரித்த திரைப்படமாகும் (அரசாங்கத்திற்கு எதிரான நம்பிக்கைகளுக்கு வழிவகுக்கும் என தணிக்கைக் குழு நம்பியது). தமிழ்நாட்டைச் சார்ந்த அரசியல்வாதிகளை இழிவுபடுத்தும் பல குறிப்புகள் இருந்ததால் இந்தியத் திரைப்படத் தணிக்கை குழு முதலில் படத்திற்கு சான்றிதழ் வழங்க மறுத்தது. திரைப்படம் மூன்று மாதங்கள் இழுபறியை எதிர்கொண்ட பின்னர், 18 காட்சிகளின் வெட்டுக்களுக்குப் பிறகு யூ சான்றிதழுடன் குழுவால் அங்கீகரிக்கப்பட்டது. இந்நிலையில், நடிகர் சோ, திரைப்படம் யாரையும் இழிவுபடுத்த அல்ல: "அரசியலில் அடிமட்டத்திற்கு ஊடுருவுவதை மட்டுமே இது காட்டுகிறது". என்று கூறினார்.  

## வெளியீடும் வரவேற்பும்
*காணி நிலம்* 1987 ஆகத்து 14 அன்று வெளியானது. கல்கியின் ஜெயமன்மதன் * புதுமையான கோணங்கள், நேர்த்தியான படத்தொகுப்புகள், நேர்த்தியான இயக்கமும் இல்லை* என்று * எழுதி* படத்திற்கு எதிர்மறையான விமர்சனத்தைக் கொடுத்தார். இத்திரைப்படம் பின்னர் பான் ஆப்ரிக்கன் திரைப்பட விழாவில் திரையிடத் தேர்ந்தெடுக்கப்பட்டது.
# தழூர் பகவதி கோயில்


**தழூர் பகவதி கோயில்** இந்தியாவில் கேரளா மாநிலம் பத்தனம்திட்டா மாவட்டத்தில் வாழமுட்டம் என்ற இடத்தில் அச்சன்கோவில் ஆற்றின் கரையில் உள்ள 300 ஆண்டுகள் பழமையான இந்து கோயில் ஆகும். இக்கோயிலின் மூலவர் தேவி ஆவார். பல நூற்றாண்டுகள் பழமையான இக்கோயில் 2020ல் முழுமையாக புனரமைக்கப்பட்டது.  

## நாட்டுப்புறக் கலைகள்
கும்பத்தில் படையணி கொண்டாடப்படுகிறது. வள்ளிக்கோடு, வாழமுட்டம், வ.கோட்டயம், பிரமாதொம் ஆகிய பகுதிகளிலும் அருகிலுள்ள பகுதிகளிலும் இது புகழ்பெற்றதாகும். தேவி தழூரம்மாவின் இந்த சிறப்பான விழாவிற்காக பக்தர்கள் பிற நகரங்களிலிருந்து வந்து கலந்துகொள்கிறார்கள். ஆண்டுதோறும் படையணி சிறப்பாகக் கொண்டாடப்படுகிறது. படையணிப்பாடல்கள் கேரளாவின் பழமையான நாட்டுப்புறக்கலையாகும். கேரளாவின் இப்பகுதியில் காலங்காலமாக இந்த நாட்டுப்புற நடனங்கள் பாதுகாக்கப்பட்டு வருகின்றன.  

மேடத்தில் விஷு தினத்தன்று முடிவடையும் கும்பத்தில் பாரெழுந்நெல்லிப்பு நடைபெறுகிறது. வாழமுட்டம் கிழக்கு, வாழமுட்டம், பிரமடம், முல்லானிக்காடு, வள்ளிக்கோடு ஆகிய அனைத்துப் பகுதிகளிலும் பாரெழுநெல்லிப்பு பரவியிருப்பதைக் காணமுடியும். அந்தப் பகுதிகளில் உள்ள ஒவ்வொரு இந்துக் குடும்பத்தாலும் இது கொண்டாடப்படுகிறது. நிகழ்வின்போது பக்தர்கள் காணிக்கையாக இளநீர் உள்ளிட்டவற்றை காணிக்கையாக வழங்குகின்றனர்.  

இக்கோயில் நாட்டுப்புறக் கலைகளுக்கும், காலா (காளை உருவம்) மற்றும் குதிரை வேலா (குதிரை உருவம்) ஆகியவற்றுடன் கூடிய "கெட்டுக்காட்சி" என்றழைக்கப்படுகின்ற ஊர்வலத்திற்கு மிகவும் புகழ்பெற்றதாகும்.  

தழூர் பகவதி வலஞ்சுழி தேவியின் சகோதரி என்பது நாட்டுப்புறக் கதையாக உள்ளது.. திருமண சடங்குகளை நடத்த மக்கள் வருவதால், பல திருமண விழாக்களுக்கு இந்த கோயில் புகழ்பெற்ற இடமாகக் கருதப்படுகிறது.  

## கும்பப் பொங்கல்
கும்பம் 1ம் தேதி காலை பொங்கல் விழா துவங்குகிறது. இவ்விழாவிற்கு பாரம்பரிய சுத்தமான ஆடைகளை அணிந்துவருகின்ற பெண்கள், தம் கைகளால் அம்மனுக்கு நைவேத்தியம் செய்கின்றனர். ஆயிரக்கணக்கான பக்தர்களின் காணிக்கைகளை அம்மன் ஏற்றுக்கொள்கிறார். இவ்வாறான அவர்களுடைய தரிசனம் தம்மை அனைத்து பாவங்களிலிருந்தும் தீமைகளிலிருந்தும் விடுபடுவார்கள் என்று மக்கள் நம்புகின்றனர்.  

## மேலும் பார்க்கவும்

- ஓமல்லூர்
- கடம்மனிட்டா
- தட்டையில் ஓரப்புறத்து பகவதி கோயில்
- கேரளாவின் கோவில்கள்
# திருக்கோயில் பத்மநாபசுவாமி கோயில்

**திருக்கோயில் பத்மநாபசுவாமி கோயில்** இந்தியாவின் கேரளாவில் உள்ள பத்தனம்திட்டா மாவட்டத்தில் வள்ளிகோடு கிராமத்தில் அமைந்துள்ள,விஷ்ணுவை மூலவராகக் கொண்ட ஒரு இந்துக் கோயிலாகும்.  

## சிறப்பு
இக்கோயில் திருவிதாங்கூர் தேவசம் போர்டால் நிர்வகிக்கப்படுகிறது. உள்ளூர் நாட்டுப்புறக் கதைகளின்படி, திருவனந்தபுரத்தில் உள்ள புகழ்பெற்ற பத்மநாபசுவாமி கோயிலுக்குப் பிறகு இரண்டாவது புகழ்பெற்ற கோயிலாகக் கருதப்படுகிறது. கேரளாவில் உள்ள பிற கோயில்களில் காணப்படுகின்ற எளிமையான, நேர்த்தியான கட்டிடக்கலையின் அடிப்படையில், இக்கோயிலின் வளாகம் மிகவும் அமைதியான, ஆன்மீக கண்ணோட்டத்தில் உள்ளது. கோயிலை ஒட்டி கோயில் குளம் உள்ளது. அதில் தாமரை மலர்கள் மலர்ந்துள்ளன.  

## திருவிழாக்கள்
இங்கு நடைபெறுகின்ற 10 நாள் திருவிழாவில் ரூபமணி சுயம்பரம் அடங்கும்.
# பிரோசு சா அரண்மனை வளாகம்


**பிரோசு சா அரண்மனை வளாகம்** ( *Firoz Shah palace complex* ) என்பது இந்தியாவின் அரியானா மாநிலத்திலுள்ள நவீன கால ஹிசாரில் அமைந்துள்ள ஒரு தொல்பொருள் வளாகமாகும். இது கி.பி 1354 இல் தில்லி சுல்தான் பிரோசு சா துக்ளக்கால் கட்டப்பட்டது. இது இந்தியத் தொல்லியல் ஆய்வகத்தால் பராமரிக்கப்படுகிறது.  

ஹிசார் என்ற அசல் நகரம் கோட்டையின் உள்ளே ஒரு சுவர் குடியேற்றமாக இருந்தது. ஜஹாஜ் கோதி அருங்காட்சியகம், பிரோசு சா அரண்மனை வளாகத்தின் உள்ளே அமைந்துள்ளது. இது அயர்லாந்தைச் சேர்ந்த சாகசக்காரர் ஜார்ஜ் தாமசு ( அண். 1756 - 22 ஆகஸ்ட் 1802) என்பவரால் இல்லமாகப் பயன்படுத்தப்பட்டு வந்தது. குர்சாரி மகால், என்ற அருகிலுள்ள மற்றொரு அரண்மனை, பிரோசு சா தனது மனைவி குர்சாரிக்காக 1356இல் கட்டினார்.  

## வரலாறு
*ஹிசார்-இ-ஃபிருசா* என்றும் அழைக்கப்படும் இந்த அரண்மனை, ஈரானின் வடகிழக்கில் உள்ள வரலாற்றுப் பகுதியான குராசானை நோக்கிச் செல்லும் பழைய தில்லி முல்தான் சாலைக் கிளைகள் கொண்ட ஒரு முக்கியப் புள்ளியில் அமைந்துள்ளது.  

சுல்தன் பிருசா சாவின் மேற்பார்வையில் கி.பி. 1354 இல் இதன் கட்டுமானம் தொடங்கியது. பாதுகாப்பு அகழியால் சூழப்பட்ட அரண்களைக் கட்ட மகேந்திரகர் மலைகளில் இருந்து கல் கொண்டு வரப்பட்டது. அகழியில் நீர் நிரப்ப வளாகத்தின் உள்ளே ஒரு குளம் பயன்படுத்தப்பட்டது. இந்த வளாகம் இரண்டரை ஆண்டுகளுக்குப் பிறகு 1356 இல் கட்டி முடிக்கப்பட்டது. மேலும் சுல்தான் தனது அரண்மனைகளை கோட்டையின் சுவர்களுக்குள் கட்டும்படி கட்டளையிட்டார்.  

## கட்டிடக்கலை
அரண்மனை வளாகம் ஒரு மசூதி, ஒரு திவான்-இ-ஆம், சுல்தானின் மனைவிக்கான அரண்மனை, நிலத்தடி அடுக்குமாடி குடியிருப்புகள் மற்றும் தானியக் களஞ்சியம் ஆகியவற்றைக் கொண்டுள்ளது. கோட்டையில் உள்ள கலைப்படைப்பு இஸ்லாமிய மற்றும் இந்திய கட்டிடக்கலையை ஒருங்கிணைக்கிறது. இருப்பினும் மசூதி செல்யூக் கட்டிடக்கலைக்கு ஒரு எடுத்துக்காட்டாக விளங்குகிறது. இந்த அரண்மனை சிவப்பு மணற்கற்களால் கட்டப்பட்டுள்ளது.  

## வாயில்கள்
கோட்டைக்குள் உள்ள அரண்மனை வளாகத்தில் ஒரு அரச நுழைவாயில் இருந்தது. கோட்டையைச் சுற்றியுள்ள பாதுகாப்பு அரண்கள் முதலில் நான்கு முக்கிய வாயில்களைக் கொண்டிருந்தன.  

பிரித்தானியர் ஆட்சிக் கால வரலாற்று கட்டிடம் ஒன்று வடகிழக்கில் உள்ள வளாகத்தில் உள்ளது. இங்கு ஹிசார், அரசாங்க கால்நடை பண்ணையின் கண்காணிப்பாளருக்கான வசிப்பிடமாக பயன்படுத்தப்பட்டது.  

## இதனையும் காண்க

- அசிகர் கோட்டை
# இடை பூக்கும் தாவரம்


**இடை பூக்கும் தாவரம்** (தாவர வகைப்பாட்டியல்: *Mesangiospermae*, ஆங்கிலம்:core flowering plants) என்பது பூக்கும் தாவரங்களின் இரு பெரும் பிரிவுகளில் ஒன்றாகும். மற்றொன்று அடித்தள பூக்கும் தாவரம் எனலாம்.(basal flowering plants) 'Mes-' என்ற சொல்லானது இடையில்; நடுவில் என்ற பொருளில் வருகிறது. இத்தாவரத்தொகுதியில், 350,000 தாவரயினங்கள் உள்ளன. பூக்கும் தாவரத் தொகுயின் 99.95% தாவரங்கள், இந்த இடை பூக்கும் தாவரத் தொகுதியின் கீழ் அமைந்துள்ளன. இதல் அடங்காத பூக்கும் தாவரயினங்கள் 175 மட்டுமே ஆகும். அவை கீழ் பூக்கும் தாவரத் தொகுதியாக அறிவிக்கப்பட்டுள்ளது.  

## உயிரிக்கிளை படம்
# ஆரஞ்சு ஆற்றுக் கவுதாரி



**ஆரஞ்சு ஆற்றுக் கவுதாரி** (*Orange River francolin*)(*இசுகிளிரோப்டிலா குட்டுராலிசு*) என்பது ஆப்பிரிக்காவின் புல்வெளி மற்றும் காடுகளில் காணப்படும் பாசியானிடே குடும்பத்தில் உள்ள ஒரு பறவை சிற்றினமாகும். இது வடக்குப் பகுதியில் உள்ள (எத்தியோப்பியா, தெற்கு சூடான், சோமாலியா, உகாண்டா மற்றும் கென்யா) உயிரலகின், கழுத்து கோடு கண் வரை செல்லவில்லை. வயிறு வெண்மையாக இருக்கும். தெற்கு உயிரலகின் (அங்கோலா, நமீபியா, போட்ஸ்வானா, தென்னாப்பிரிக்கா மற்றும் லெசோதோ) கழுத்து கோடு கண்ணை அடையும் மற்றும் வயிறு மங்கலான மஞ்சள் நிறத்திலிருக்கும். இது சில வகைப்பாட்டியலாளர்களால் தனித்தனி சிற்றினங்களாகக் கருத வழிவகுத்தது. ஆர்ச்சர்சு அல்லது அகாசியா கவுதாரியின் (*இசு. குட்டுராலிசு* *லோர்டி* துணையினங்கள்) மற்றும் தெற்கில் ஆரஞ்சு நதி கவுதாரி (*இசு. லெவைலான்டாய்ட்சு*, *ஜுகுலரிசு* துணையினத்துடன்).
# மகேஷ் இரனகௌடா குமதல்லி



**மகேஷ் இரனகௌடா குமதல்லி** (*Mahesh Iranagouda Kumathalli *) ஓர் இந்திய அரசியல்வாதியாவார் . இவர் 2018 ஆம் ஆண்டு கர்நாடக சட்டப் பேரவைத் தேர்தலில் இந்திய தேசிய காங்கிரசின் உறுப்பினராகவும், 2019 ஆம் ஆண்டில் பாரதிய ஜனதா கட்சி உறுப்பினராகவும் அதணி தொகுதியிலிருந்து கர்நாடக சட்டப் பேரவைக்குத் தேர்ந்தெடுக்கப்பட்டார்.
# அசோக் குமார் அகர்வால்



**அசோக் குமார் அகர்வால்** இந்தியாவின் பீகார் மாநிலத்தின் பாரதிய ஜனதா கட்சியைச் சேர்ந்த அரசியல்வாதி ஆவார். இவர் 2009 ஆம் ஆண்டு முதல் கதிஹார் சட்டமன்றத் தொகுதியை பிரதிநிதித்துவப்படுத்தி பீகார் சட்டப் பேரவை உறுப்பினராக உள்ளார். 2019 தேர்தலில் கதிஹார் மக்களவைத் தொகுதியில் போட்டியிட சுயேச்சை வேட்பாளராக வேட்புமனு தாக்கல் செய்திருந்தார். எனினும் பின்னர் அவர் தனது வேட்புமனுவை வாபஸ் பெற்றார்.
# சத்தீசு சந்திர அகர்வால்



**சத்தீசு சந்திர அகர்வால்** (Satish Chandra Agarwal) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆன்டு செப்டம்பர் மாதம் 27 ஆ, தேதியன்று இவர் பிறந்தார். இவரது இயற்பெயர் சத்தீசு குப்தா என்பதாகும். பாரதிய சனதா கட்சியின் தலைவராக இராசத்தான் மாநில அரசியலில் இவர் செயல்பட்டார். இராசத்தான் மாநிலத்தின் செய்ப்பூர் நாடாளுமன்றத் தொகுதியில் போட்டியிட்டு 1977 முதல் 1984 வரை ஆறாவது மற்றும் ஏழாவது நாடாளுமன்றத்தில் மக்களவை உறுப்பினராக இருந்தார் முன்னதாக இவர் 1957 முதல் 1972 ஆம் ஆண்டு வரை இராசத்தான் மாநில சட்டமன்ற உறுப்பினராகவும் இருந்தார், பின்னர் மாநிலங்களவைக்குத் தேர்ந்தெடுக்கப்பட்டார்.  

1975 ஆம் ஆண்டு முதல் 1976 ஆம் ஆண்டு வரை 19 மாதங்கள் இந்திரா காந்தியின் அவசரநிலை அமுலில் இருந்தபோது கைது செய்யப்பட்டு சிறையில் இருந்தார். சமூக மற்றும் அரசியல் பணியாளரும், நாடாளுமன்ற உறுப்பினருமான அகர்வால், 1977 ஆம் ஆண்டு முதல் 1979 ஆம் ஆண்டு வரை இந்திய அரசின் நிதித்துறை இணை அமைச்சராக பணியாற்றினார். 1980-81 ஆம் ஆண்டில் பொதுக் கணக்குக் குழுவின் உறுப்பினராக இருந்தார், பின்னர் அதன் தலைவராக 1981 முதல் 1983 ஆம் ஆண்டு வரை பணியாற்றினார்.  

சத்தீசு அகர்வால் 1971 ஆம் ஆண்டில் மலேசியாவின் கோலாலம்பூரில் நடந்த பொதுநலவாய பாராளுமன்ற சங்க மாநாட்டிலும், 1977 காத்மாண்டு மாநாட்டிலும், 1978 வாசிங்டனிலும், 1979 ஆம் ஆண்டு இலண்டனில் நடைபெற்ற கொழும்பு திட்ட மாநாட்டிலும் இந்திய பிரதிநிதிகள் குழுவில் உறுப்பினராக இருந்தார். 1984 ஆம் ஆண்டு செனிவாவிற்கு சென்ற இந்தியப் பிரதிநிதிகள் குழுவில் பங்கேற்றார் மற்றும் பல்வேறு பன்னாட்டு மாநாடுகளில் கலந்து கொண்டார்.  

அகர்வால் தனது 68 ஆவது வயதில் ராசத்தான் மாநிலம் செய்ப்பூரில் 1997 ஆம் ஆண்டு செப்டம்பர் மாதம் 10ஆம் தேதியன்று மாரடைப்பால் இறந்தார்.
# பிரிஜ் கிசோர் பிண்ட்



**பிரிஜ் கிசோர் பிண்ட்** பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். 2019 முதல் 2020 வரை பீகார் அரசாங்கத்தில் சுரங்கம், புவியியல், பிற்படுத்தப்பட்டோர் மற்றும் பொருளாதாரத்தில் நலிந்த பிரிவினர் நலத்துறையின் அமைச்சராக இருந்தார். பீகார் மாநிலம் கைமுர் மாவட்டத்தில் உள்ள சைன்பூர் சட்டமன்றத் தொகுதியில் மூன்று முறை சட்டமன்ற உறுப்பினராக தேர்ந்தெடுக்கப்பட்டுள்ளார்.
# பன்வாரி லால் சர்மா


**பன்வாரி லால் சர்மா** (*Banwari Lal Sharma*, 1939 / 1940 – 23 அக்டோபர் 2024) இந்தியாவைச் சேர்ந்த ஓர் அரசியல்வாதியாவார். 50 ஆண்டுகளுக்கும் மேலாக அரசியலில் பணியாற்றியுள்ளார். வசுந்தரா ராஜே சிந்தியா போன்றவர்களை தோற்கடித்த ஒரு மூத்த இந்திய அரசியல்வாதியாக இவர் அறியப்படுகிறார். இந்திய தேசிய காங்கிரசு கட்சியில் உறுப்பினராக இராசத்தான் மாநில அரசியலில் செயல்பட்டார் மற்றி, அமைச்சராகவும் பணியாற்றினார். இராசத்தான் மாநில சட்டப் பேரவையின் சட்டமன்ற உறுப்பினராக இருந்தார்.  

## ஆரம்ப வாழ்க்கை மற்றும் கல்வி
பன்வாரி லால் சர்மா இராசத்தான் மாநிலத்தில் உள்ள ஆக்ரா நகருக்கு அருகில் உள்ள தோல்பூர் நகரில் பிறந்தார். இவர் முக்கியமான செகன் குடும்பத்தைச் சேர்ந்தவர், இக்குடும்பம் இராசத்தான் மாநில அரசியல் மற்றும் தொழில்முனைவுத் துறைகளில் ஆழமான வேர்களைக் கொண்ட ஒரு குடும்பமாகும்.  

## அரசியல் வாழ்க்கை

### ஆரம்ப ஆண்டுகள் மற்றும் பிரதிநிதித்துவம்
சர்மா தனது அரசியல் பயணத்தை 1972 ஆம் ஆண்டில் தொடங்கினார், காங்கிரசு கட்சியின் வலுவான ஒரு போட்டியாளராக உருவெடுத்தார். இவரது தளராத அர்ப்பணிப்பு, தோல்பூர் சட்டமன்றத் தொகுதிக்கு தொடர்ந்து எட்டு முறை வேட்பாளராகத் தேர்ந்தெடுக்கப்படுவதை உறுதி செய்தது.  

### அமைச்சர் பணி
சர்மாவின் தலைமைத்துவ திறன்கள் விரைவில் பெரிய அளவில் அங்கீகரிக்கப்பட்டன. இத்தகுதி இராசத்தான் அரசாங்கத்தில் இவர் ஓர் அமைச்சராக நியமிக்கப்படுவதற்கு வழிவகுத்தது. இவரது மந்திரி பதவிக் காலம் முழுவதும், சர்மா பல்வேறு மாநில முடிவுகள் மற்றும் கொள்கைகளில் முக்கியப் பங்கு வகித்தார்.  

### மற்ற அரசியல் பிரமுகர்களுடனான உறவு
ஒரு குறிப்பிடத்தக்க தேர்தல் போரில், சர்மா முன்னாள் முதல்வர் வசுந்தரா ராஜேவை தோற்கடித்தார். 2018 ஆம் ஆண்டுக்குப் பிறகு, கடந்த தேர்தல் போட்டியின் நினைவுகள் இருந்தபோதிலும், சர்மா, அவரது மகன் அசோக் மற்றும் வசுந்தரா ராசே ஆகியோருக்கு இடையே குறிப்பிடத்தக்க நெருக்கம் உருவானது.  

## தனிப்பட்ட வாழ்க்கை
சர்மா ஒரு அரசியல் பிரமுகர் மட்டுமல்ல, குடும்பத்தின் தந்தையும் கூட. இவரது மகன், அசோக் சர்மா, பாரதிய சனதா கட்சியில் ஓர் அங்கீகரிக்கப்பட்ட நபராக இருந்தார். மேலும் 2022 ஆம் ஆண்டில் இவரது அகால மரணத்திற்கு முன்பு வசுந்தரா ராசேவுடன் நெருங்கிய உறவைப் பகிர்ந்து கொண்டார் இவரது மருமகன் இரித்தேசு சர்மா, தோல்பூர் நகராட்சி மன்றத்தில் தலைவராக இருந்தார்.  

அரசியலுக்கு அப்பால், இராசத்தான் பிராமண சமுதாயத்தின் தலைவராக சர்மாவின் செல்வாக்கு பரவியிருந்தது. தோல்பூர், பிந்த், மொரேனா, கரௌலி, மாதோபூர் மற்றும் தோசா ஆகிய இடங்களில் இவரது தாக்கம் விரவியிருந்தது.
# ரவீந்திர ரே



**ரவீந்திர ரே** ஒரு இந்திய அரசியல்வாதி ஆவார், பிகார் மாநிலத்தைச் சேர்ந்த இவர் 2010 இல் ஐக்கிய ஜனதா தளம் கட்சி சார்பில் மஹுவா சட்டமன்றத் தொகுதியில் இருந்து பீகார் சட்டப் பேரவைக்கு தேர்ந்தெடுக்கப்பட்டார். 2015 சட்டமன்றத் தேர்தலில் ஹிந்துஸ்தானி அவாம் மோர்ச்சா கட்சி வேட்பாளராக தேஜ் பிரதாப் யாதவிடம் தோற்றார்.
# சந்திரிகா ராம்

**சந்திரிகா ராம்** (பிறப்பு 2 ஜூலை 1917) இந்தியாைவச் சேர்ந்த அரசியல்வாதி ஆவார். பீகார் மாநிலத்தைச் சேர்ந்த இவர் இந்திய அரசியல் நிர்ணய சபையின் உறுப்பினராக இருந்தார். பீகார் சட்டப் பேரவை உறுப்பினராகவும் பணியாற்றி உள்ளார்.  

## ஆரம்பகால வாழ்க்கை மற்றும் கல்வி
சந்திரிகா பீகார் மாநிலம் சரண் என்ற இடத்தில் பிறந்தார. அவர் கோரியாகோத்தி பள்ளியில் பயின்றார், பின்னர் பாட்னா பல்கலைக்கழகத்தில் சட்டப்படிப்பு உள்ளிட்ட உயர் கல்வியைத் தொடர்ந்தார். தலித் சமூகத்தைச் சேர்ந்த மாநிலத்தில் முதல் சட்டப் பட்டதாரி இவர்தான்.  

## விடுதலைப் போராட்டம்
1942ல் வெள்ளையனே வெளியேறு இயக்கத்தில் பங்கேற்று கைதான இவர் இரண்டரை மாதங்கள் சிறைைவக்கப்பட்டார். முன்னதாக 1941 ஆம் ஆண்டு பீகார் மாகாண தாழ்த்தப்பட்டோர் கழகத்தின் செயலாளராகவும் பின்னர் அதன் தலைவராகவும் பணியாற்றினார். 1946 ஆம் ஆண்டு, இந்திய தேசிய காங்கிரசு சார்பில் பீகார் சட்ட மேலவைக்கு தேர்ந்தெடுக்கப்பட்டார்.
# மூன்றாம் நசீர் உதின் முகம்மது சா



**முகமது சா சுல்தான்** (*Muhammad Shah*) என்றும் அறியப் படும் மூன்றாம் **நசீர் உத்-தின்-முகம்மது சா** பிரூசு சா துக்ளக்கின் மகனும் மற்றும் துக்ளக் வம்சத்தின் ஆட்சியாளரும் ஆவார்.  

## வாழ்க்கை
முகமது சா, தனது மாமா சுல்தான் அபுபக்கர் சா துக்ளக் தில்லி சுல்தானகத்தின் துக்ளக் வம்சத்தின் ஆட்சியாளராக் இருந்தபோது அவரை எதிர்த்தார். மேலும் தில்லி சிம்மாசனத்தின் மீது உரிமை கோரி அபு பக்கருக்கு எதிராக போராடினார். ஆகஸ்ட் 1390 இல், இவர் தில்லி மீது தாக்குதலைத் தொடங்கினார். இறுதியில் அபு பக்கர் தோற்கடிக்கப்பட்டார். பின்னர், முகமது சா கி.பி. 1390 முதல் 1394 வரை ஆட்சி செய்தார். அபு பக்கரின் தோல்விக்குப் பிறகு, முகமது சா அவரை மீரட் கோட்டையில் சிறையில் அடைத்தார். அங்கு அவர் விரைவில் இறந்தார். முகமது சா 1394 ஜனவரி 20 அன்று இறப்பதற்கு முன் நான்கு ஆண்டுகள் தில்லி சுல்தானகத்தை ஆட்சி செய்தார்.
# பைஜு பிரசாத்



**பைஜு பிரசாத்** (*Baiju Prasad*) ஓர் இந்திய அரசியல்வாதி ஆவார். இவர் 1995 இல் ஜனதா தளத்தின் உறுப்பினராக ஹில்சா சட்டமன்றத் தொகுதியில் இருந்து பீகார் சட்டப் பேரவைக்கு உறுப்பினராகத் தேர்ந்தெடுக்கப்பட்டார்.  

## மேலும் பார்க்கவும்

- ஹில்சா சட்டமன்றத் தொகுதி
# நசீர்-உத்-தின் மக்முது சா துக்ளக்


**நசீர்-உத்-தின் மக்முது சா துக்ளக்** ( *Nasir-ud-Din Mahmud Shah Tughluq *) (ஆட்சி: 1394 - பிப்ரவரி 1413 கி.பி.), **நசிருதீன் முகமது ஷா** என்றும் அழைக்கப்படும் இவர், தில்லி சுல்தானகத்தை ஆட்சி செய்த துக்ளக் வம்சத்தின் கடைசி சுல்தான் ஆவார்.  

## வரலாறு

### நுசுரத் சாவுடனான வாரிசுப் போர்
நசிருதீன் மக்முது, தில்லி சுல்தானகத்தை ஆட்சி செய்த சுல்தான் மூன்றாம் நசீர் உதின் முகம்மது சா என்பவரது மகனாவார். அவரது மரணத்திற்குப் பிறகு, அவரது மூத்த மகன் அலா உத்-தின் சிக்கந்தர் சா சுல்தானானார். ஆனால் நோய் காரணமாக சிக்கந்தர் 8 மார்ச் 1394 அன்று நோயால் இறந்தார். பின்னர் அவரது இளைய சகோதரரான நசிருதீன் முகமது அவருக்குப் பிறகு பதவியேற்றார். இருப்பினும், அவரது உறவினரான நுஸ்ரத் சா (நஸ்ரத் கான் என்றும் அழைக்கப்படுகிறார்.) அரியணையின் உரிமையைக் கோரினார். இதன் மூலம் 1394 முதல் 1397 வரை வாரிசுப் போர் தொடர்ந்தது. இந்த நேரத்தில், நசிருதீன் தில்லியிலிருந்து ஆட்சி செய்தார். அதே நேரத்தில் நுஸ்ரத் ஷா பிரோசாபாத்திலிருந்து ஆட்சி செய்தார்.  
படையெடுப்பினால் அம்லு கானின் தோல்வியும் மற்றும் தில்லி கைப்பற்றப்பட்டதும் சித்தரிக்கப்பட்டுள்ளது.]]  

### தைமூர் படையெடுப்பு
கி.பி. 1398 இல் நசிருதின் மக்முதுவின் ஆட்சியின் போது, துருக்கிய-மங்கோலியப் படையெடுப்பாளர் தைமூர் இந்தியாவின் மீது படையெடுத்தார். தில்லி அருகே நடந்த போரில் தைமூர் வெற்றிபெற்று நகருக்குள் நுழைந்தார். அங்கு அவர் பொது மக்களை படுகொலை செய்தார். 192 ஆண்டுகளுக்கும் மேலாக துருக்கிய-ஆப்கான் முன்னோடிகளால் குவிக்கப்பட்ட கணிசமான அளவு செல்வங்களை தைமூர் தில்லியிலிருந்துப் பெற்றார். தைமூரின் படையெடுப்பிற்குப் பிறகு, துக்ளக் வம்சம் வீழ்ச்சியடைந்து இறுதியில் முடிவுக்கு வந்தது. தமூர் வம்சத்தினர் தங்கம் போன்ற பல செல்வங்களை தில்லியில் இருந்து தங்கள் தலைநகரான சமர்கந்துவிற்கு எடுத்துச் சென்றனர். இதன் விளைவாக தில்லி சுல்தானகம் குறிப்பிடத்தக்க அளவில் பலவீனம் அடைந்தது. மேலும், குசராத்தில் முதலாம் முசாபர் சாவின் கீழ் குசராத்து சுல்தானகம், பஞ்சாபில் சேய்கா கோகரின் கீழ் கோகர்கள், வங்காளத்தில் கியாசுதீன் ஆசம் சாவின் கீழ் வங்காள வங்காள சுல்தானகம் அவத்தில் மாலிக் சர்வாரின் கீழ் ஜான்பூர் சுல்தானகம் மற்றும் மேவாட்டில் கன்சாதா பகதூர் கானின் கீழ் மேவாட் மாநிலம் போன்ற சுல்தானகத்தின் பல பகுதிகள் சுதந்திரத்தை அறிவிக்கத் தொடங்கின. இந்தப் பகுதிகள் உடைந்து போனதால், தில்லி சுல்தானகம் கணிசமாகச் சுருங்கி வலுவிழக்கத் தொடங்கியது.  

### வாரிசு
நசீர்-உத்-தின் மக்மூத் சா துக்ளக் பிப்ரவரி 1413 இல் இறந்தார். பின்னர், சையிது வம்சத்தின் முதல் சுல்தான் கிசிர் கான் ஆட்சியமைத்தார். கிசிர் கான் முல்தானின் ஆளுநராக இருந்தார். மேலும் தைமூரால் தில்லியின் சுல்தானாக நியமிக்கப்பட்டார். இருப்பினும் சமர்கந்தில் தைமூர் வம்சதினருக்கு கிசிர் கான் கப்பம் செலுத்த வேண்டியிருந்தது.
# எச்டி 32450



**எதிப 32450**, *(கிளீசே 185)* என்றும் அழைக்கப்படுகிறது. இது சிறுநாய் விண்மீன் குழுவில் உள்ள இரும விண்மீன் அமைப்பாகும். இது சூரியக் குடும்பத்திலிருந்து சுமார் 28 ஒளி ஆண்டுகள் தொலைவில் அமைந்துள்ளது. இந்த விண்மீன் சுமார் 350,000 ஆண்டுகளில் சூரியனை நெருங்க நெருங்க 14.8 ஒளியாண்டுக்குள் வரும்  

## மேலும் பார்க்கவும்

- 25-30 ஒளியாண்டுகளுக்குள் உள்ள விண்மீன் அமைப்புகளின் பட்டியல்
# செல்லி கவுதாரி



**செல்லி கவுதாரி** (*Shelley's francolin*)(*இசுகிளிரோப்டிலா செல்லியே*) என்பது *பாசியனிடே* குடும்பத்தில் உள்ள ஒரு பறவை சிற்றினமாகும். ஜார்ஜ் எர்னஸ்ட் செல்லியின் உறவினரான சர் எட்வர்ட் செல்லியின் நினைவாக இந்த சிற்றினம் பெயரிடப்பட்டது. IOC 13.1 பின்வரும் கிளையினங்களை அங்கீகரித்தது:  

- இசு. இசு. உள்ளூயென்சிசு
- இசு. இசு. மச்சர்தூரி
- இசு. இசு. செல்லியா

## வாழிடம்
கென்யா, மொசாம்பிக், உருவாண்டா, தென்னாப்பிரிக்கா, எசுவாத்தினி, தன்சானியா, உகாண்டா மற்றும் சிம்பாப்வே ஆகிய நாடுகளில் புல் நிறைந்த காடுகளிலும் புல்வெளிகளிலும் காணப்படுகிறது.
# முபாரக் சா (சையிது வம்சம்)



**முபாரக் சா** (*Mubarak Shah*) (பிறப்பு **முபாரக் கான்** ) டெல்லி சுல்தானகத்தை ஆண்ட சையிது வம்சத்தின் இரண்டாவது சுல்தான் ஆவார். இவர் சையிது வம்சத்தை நிறுவிய கிசிர் கானின் மகனாவார்.  

## வரலாறு
இவர் தனது தந்தை கிசிர் கானுக்குப் பிறகு கி.பி. 1421 இல் அரியணை ஏறினார். முல்தானின் ஆளுநராக இருந்த கிசிர் கான், திறமையான நிர்வாகியாக அறியப்பட்டார். தைமூரின் படையெடுப்பு பயம் காரணமாக இவர் எந்த அரச பட்டத்தையும் ஏற்றுக்கொள்ளவில்லை. ஆனால் இவர், *முயிஸ்-உத்-தின் முபாரக் சா* அல்லது *முபாரக் சா* என்ற ஆட்சிப் பெயரைப் பெற்றார். இவரது ஆட்சிக்காலத்தில் பஞ்சாபைச் சேர்ந்த ஒரு உள்ளூர் முஸ்லிம் தலைவரான ஜஸ்ரத் கோகர், சுல்தானகத்தின் பல பகுதிகளை ஆக்கிரமித்து இறுதியில் 1431 இல் தில்லி சுல்தானகத்தைக் கைப்பற்றினார். ஆனால் பின்னர், 1432 இல் ஏற்பட்ட ஒரு போரில் ஜஸ்ரத் கோகர் தோற்கடிக்கப்பட்டார். மேலும் தில்லியை விட்டு வெளியேற வேண்டிய கட்டாயம் ஏற்பட்டது. மேலும், தில்லி சுல்தானுக்கு தனது பிரதேசத்தின் பெரும்பகுதியை விட்டுக்கொடுத்தார். எவ்வாறாயினும், இந்த வெற்றிக்கு இரண்டு ஆண்டுகளுக்குப் பிறகு, முபாரக் சா 1434 இல் கொலை செய்யப்பட்டார் . இவருக்குப் பின்னர் இவரது மருமகன் முகமது சா ஆட்சிக்கு வந்தார்.
# முகமது சா (சையிது வம்சம்)


**முகமது சா** தில்லி சுல்தானகத்தை ஆண்ட சையிது வம்சத்தின் மூன்றாவது மன்னர் ஆவார்.  

## வாழ்க்கை
இவர் தனது மாமா முபாரக் சா என்பவருக்குப் பிறகு அரியணை ஏறினார். முகமது சா மற்றும் அவருக்குப் பின் வந்த அவரது மகன் ஆலம் சா இருவரும் லௌதி வம்சத்தால் மாற்றப்பட்டனர். முகம்மது சா தனது ஆட்சியை பெரும்பாலும் வேட்டையாடுவதிலேயே கழித்தார். மேலும் இவர் அதிக மது அருந்தியதால் 1445 இல் இறந்தார்.  

முகமது சாவின் கல்லறை புது தில்லியின் லோதி தோட்டங்களில் அமைந்துள்ளது.
# கெப்ளர்-296



**கெப்ளர்-296** (**Kepler-296)** என்பது திராக்கோ விண்மீன் தொகுப்பில் உள்ள ஒரு இரும விண்மீன் அமைப்பு ஆகும். முதன்மை நட்சத்திரம் தாமதமான K-வகை முதன்மை-வரிசை விண்மீனாகத் தோன்றுகிறது, இரண்டாம் நிலை செங்குறுமீனாகும் .  

## கோள் அமைப்பு

விண்மீன் அமைப்பைச் சுற்றி ஐந்து புறக்கோள்கள் கண்டறியப்பட்டுள்ளன; அனைத்தும் அதன் மங்கலான துணையை விட முதன்மை விண்மீனைச் சுற்றி வருவதாக நம்பப்படுகிறது. குறிப்பாக கெப்ளர்-296இ மற்றும் கெப்லர்-296எப் ஆகிய இரண்டு கோள்கள் வாழக்கூடிய மண்டலத்தில் அமைந்துள்ளன. கோள் அமைப்பு நிலையாக இருக்க, 10.1 வானியல் அலகு ஆரம் வரை வட்டணை நீள்கிறது. கூடுதல் பெருங்கோள்கள் எதுவும் இருக்க முடியாது.
# கெப்ளர்-438



**கெப்லர்-438** என்பது பூமியிலிருந்து 640 ஒளி ஆண்டுகள் தொலைவில் உள்ள கழுகு விண்மீன் தொகுப்பில் உள்ள ஒரு சிவப்பு குள்ளமாகும் . கெப்ளர்-438பி, கெப்லர்-438 இன் வாழக்கூடிய மண்டலத்தில் உள்ள பூமி அளவிலான கிரகமான கெப்லர்-438பியை உள்ளடக்கிய அதன் கிரக அமைப்புக்கு இது குறிப்பிடத்தக்கது.  

## கோள் அமைப்பு
இந்த அமைப்பில் ஒரு உறுதிப்படுத்தப்பட்ட கோள் உள்ளது, இருப்பினும் கெப்ளர்-438பியின் கடப்பு நேர நோக்கீடுகள் கூடுதல் கோள்கள்கள் இருப்பதைக் குறிக்கின்றன.
# அபுபக்கர் சாவ்கி


**அபு பக்கர் "ஏபி" சாவ்கி** ( *Abu Bakr “A.B.” Shawky* ) ஒரு எகிப்திய-ஆஸ்திரிய எழுத்தாளரும் மற்றும் இயக்குனருமாவார். இவரது முதல் திரைப்படம், யோமடின் 2018 ஆம் ஆண்டு கான் திரைப்பட விழாவில் முதலில் திரையிடப்பட்டது. அந்த ஆண்டின் அகாதமி விருதுக்கு அனுப்பத் தேர்வு செய்யப்பட்டு பின்னர் அனுப்பப்படவில்லை.  

## சொந்த வாழ்க்கை
சாவ்கி, தினா எமாம் என்பவரை மணந்தார். யோமடின் திரைப்படத்தின் தயாரிப்புக்குப் பிறகு இருவரும் திருமணம் செய்து கொண்டனர்.
# 2பொருண்மை ஜே19383260+4603591



**2பொருண்மை ஜே19383260+460359** *(2MASS J19383260+4603591)* (பொதுவாக, **2M J1938+4603** என்று சுருக்கமாக, **கெப்ளர்-451** என்றும் அழைக்கப்படுகிறது) என்பது குறைந்தது ஒரு கெப்ளர்-451b எனும் கோளைக்கொண்ட ஒரு இரும விண்மீன் அமைப்பு ஆகும். இந்த அமைப்பு இரண்டு விண்மீன்களைக் கொண்டுள்ளது. அவற்றில் ஒன்று துடிக்கும் பி விண்மீனாகும்; மற்றொன்று ஒரு சிறிய செங்குறுமீன் ஆகும்.  

## கோள் அமைப்பு
கெப்ளர் விண்கலத்தால் 2015 ஆம் ஆண்டில் கண்டுபிடிக்கப்பட்ட கெப்ளர்-451பி, குறைந்தது ஒரு உறுதிப்படுத்தப்பட்ட புறக்கோளாகும். . கண்டுபிடிப்பு 2020 இல் சர்ச்சைக்குரியதாகியது, ஆனால் 2022 இல் கெப்ளர்-451b உறுதிப்படுத்தப்பட்டது. மேலும் இரண்டு கூடுதல் கோள்களின் கண்டுபிடிப்பும் அறிவிக்கப்பட்டது.
# அபுபக்கர் சா


**அபுபக்கர் சா துக்ளக்** (*Abu Bakr Shah Tughlaq*) (ஆட்சி 1389-1390), துக்ளக் வம்சத்தின் ஓர் முஸ்லிம் ஆட்சியாளர். இவர் சாபர் கானின் மகனும், சுல்தான் பிரூசு சா துக்ளக்கின் பேரனும் ஆவார்.  

## வாழ்க்கை
இரண்டாம் கியாசு-உத்-தின் துக்ளக் என்கிற துக்ளக் கான் ( சுல்தான் பிரூசு சா துக்ளக்கிற்குப் பின் வந்தவர்) கொல்லப்பட்ட பிறகு, அபு பக்கர் தில்லி சுல்தானகத்தின் துக்ளக் வம்சத்தின் ஆட்சியாளரானார். இருப்பினும், இவரது மாமா, மூன்றாம் நசீர் உதின் முகம்மது சா என்பவரும் ஆட்சிக்கு உரிமைக் கோரினார். மேலும் அபு பக்கருக்கு எதிராக போராடினார். முகம்மது சா 1390 ஆம் ஆண்டு ஆகஸ்ட் மாதம் தில்லியைத் தாக்கி அரியணையைக் கைப்பற்றினார். அபு பக்கர் தோற்கடிக்கப்பட்டார். முகமது சா 1390 முதல் 1394 வரை ஆட்சி செய்தார். தோல்விக்குப் பிறகு, அபு பக்கர் மீரட் கோட்டையில் சிறையில் அடைக்கப்பட்டார். பின்னர், விரைவில் இறந்தார்.
# கிறிசுடியன் எரிச் எர்மன் வான் மேயர்



**கிறிசுடியன் எரிச் எர்மன் வான் மேயர்** (*Christian Erich Hermann von Meyer*)(3 செப்டம்பர் 1801 &ndash; 2 ஏப்ரல் 1869), **எர்மன் வான் மேயர்** என்று அழைக்கப்படுபவர், ஒரு செருமனிய பழங்கால ஆராய்ச்சியாளர் ஆவார். இலண்டனின் புவியியல் சங்கத்தால் இவருக்கு 1858 வோலாசுடன் பதக்கம் வழங்கப்பட்டது.  

## வாழ்க்கை
இவர் பிராங்பேர்ட் ஆம் மெயினில் பிறந்தார்.  

1832ஆம் ஆண்டில், மேயர் *பேலியோலாஜிகா* என்ற தலைப்பில் ஒரு படைப்பை வெளியிட்டார். மேலும் காலப்போக்கில் இவர் பல்வேறு புதைபடிவ கரிம எச்சங்கள் பற்றிய தொடர் நினைவுக் குறிப்புகளை வெளியிட்டார். இவை மெல்லுடலி, ஓடுடைய கணுக்காலி, மீன்கள் மற்றும் உயர் முதுகெலும்பிகள், டிரயாசிக் வேட்டையாடும் *டெரடோசொரசு*, ஆரம்பக்கால பறவையான *ஆர்கியோட்ரிக்சு லித்தோகிராபிகா* (1861) *ரெரோசார் ராம்போரைங்கசு* மற்றும் புரோசாரோபோடா டைனோசர் *பிளாட்டியோசாரசு*.  

*பேலியோலாஜிகாவில்*, மேயர் புதை படிவ ஊர்வனவற்றை இவற்றின் உறுப்புகளின் அடிப்படையில் நான்கு பெரிய குழுக்களாக முன்மொழிந்தார்:  

- கால்விரல்கள் கொண்ட சௌரியர்கள் வாழும் உயிரினங்கள் (எ.கா. *டெலியோசொரசு*, *புரோட்டோரோசொரசு*, *இசுட்ரெப்டோசுபாண்டிலசு*)
- பெரும் நிலப் பாலூட்டிகளைப் போன்ற மூட்டுகளைக் கொண்ட சௌரியன்கள் (*இகுவானோடன்*, *மெகலோசரசு*)
- நீச்சலுக்கான மூட்டுகளைக் கொண்ட சௌரியர்கள் (எ.கா. *ப்ளேசியோசொரசு*, *மொசாசரசு*)
- பறக்கும் மூட்டுகள் கொண்ட சௌரியர்கள் (*டெரோடாக்டைலசு*)

இவரது இரண்டாவது குழுவை இவர் தாமதமாக 1845-ல் *பாக்கிபோடெசு* என்று அழைத்தார். பின்னர் கிரேக்க "pachy-/παχυ-" ("தடித்த") மற்றும் "pous/πους" ("பாதம்") ஆகியவற்றிலிருந்து *பாக்கிபோடோ* என மாற்றினார். சில ஆண்டுகளுக்கு முன்பு இரிச்சர்டு ஓவன் என்பவரால் உருவாக்கப்பட்ட *டைனோசௌரியாவுடன்* இந்தக் குழுவின் தொடர்பை இவர் முன்வைத்தார்.  

கார்பனிபெரசுக் காலம் ஆம்பிபியா, பேர்மியன் ஊர்வன, டிராசிக் காலம் நீர்நில வாழ்வன மற்றும் ஊர்வன மற்றும் லித்தோகிராபிக் இசுலேட்டுகளின் ஊர்வன ஆகியவை இவரது விரிவான ஆராய்ச்சிகளாகும். இவரது இந்த ஆய்வுகள் *வரலாற்றுக்கு முந்தைய உலகின் விலங்கினங்களைப் பற்றி* எனும் *Zur Fauna der Vorwelt-*1845-1860) நூலில் கல்லில் வரையப்பட்ட படங்களுடன் விளக்கப்பட்டுள்ளன.  

இவர் 1851-ல் தொடங்கிய *பேலியோன்டோகிராபிகாவின்* வெளியீட்டில் டபிள்யூ டன்கர் மற்றும் கார்ல் ஆல்ஃபிரட் வான் ஜிட்டல் ஆகியோருடன் தொடர்புடையவர். 1858-ல் இலண்டனின் புவியியல் சங்கத்தால் இவருக்கு வொல்லசுடன் பதக்கம் வழங்கப்பட்டது. இரண்டு ஆண்டுகளுக்குப் பிறகு, இவர் அமெரிக்கத் தத்துவ சங்கத்தின் உறுப்பினராகத் தேர்ந்தெடுக்கப்பட்டார்.  

மேயர் மத்திய ஐரோப்பாவில் ப்ரோசோரோபாட் டைனோசர் *பிளாட்டோசொரசு ஏங்கல்கார்டியை* விவரித்ததன் அடிப்படியிலும் பெயரிடுவதற்கும் மிகவும் பிரபலமானவர்.  

- 

## ஆதாரங்கள்

- Meyer, H. von (1837): [Mitteilung an Prof. Bronn] (*Plateosaurus engelhardti*). *Neues Jahrbuch für Geologie und Paläontologie* **316** [Article in German].
- Creisler, B (1995): "Pondering the Pachypoda: Von Meyer and the Dinosaur" *The Dinosaur Report* Winter 1995. 10–11.
# ஈரோடு வருவாய் கோட்டம்


**ஈரோடு வருவாய் கோட்டம்** (*Erode division*) என்பது இந்தியாவின், தமிழ்நாட்டின், ஈரோடு மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் நான்கு வட்டங்களை உள்ளடக்கியது.  

ஈரோடு கோட்டத்துக்கு உட்பட்ட வட்டங்கள்  

- ஈரோடு வட்டம்
- பெருந்துறை வட்டம்
- மொடக்குறிச்சி வட்டம்
- கொடுமுடி வட்டம்

ஈரோடு கோட்டத்தின் மக்கள் தொகை 11,34,765 ஆகும், அதன் பரப்பளவு 2,145 சதுர கி.மீ. ஆகும்.
# கோபிச்செட்டிப்பாளையம் வருவாய் கோட்டம்


**கோபிச்செட்டிப்பாளையம் வருவாய் கோட்டம்** (*Gobichettipalayam division*) என்பது இந்தியாவின், தமிழ்நாட்டின், ஈரோடு மாவட்டத்தில் உள்ள வருவாய் கோட்டங்களில் ஒன்றாகும். இந்த வருவாய் கோட்டம் நான்கு வட்டங்களையும் ஒன்பது ஒன்றியங்களையும் உள்ளடக்கியது.  

கோட்டத்துக்கு உட்பட்ட வட்டங்கள்:  

- அந்தியூர் வட்டம்
- பவானி வட்டம்
- கோபிசெட்டிப்பாளையம் வட்டம்
- நம்பியூர் வட்டம்
- சத்தியமங்கலம் வட்டம்
- தாளவாடி வட்டம் .

2011 மக்கள் தொகை கணக்கெடுப்பின்படி, இந்த வருவாய் கோட்டம் 3,745 சதுர கிலோமீட்டர் பரப்பளவும், 11,65,408 மக்கள்தொகையைக் கொண்டதாகவும் உள்ளது.
# கட்டு பீமுது



**கட்டு பீமுது** (*Gattu Bheemudu*) இந்தியாவைச் சேர்ந்த ஓர் அரசியல்வாதியாவார். ஆந்திரப்பிரதேச அரசியலில் பாரத் இராட்டிர சமிதி கட்சியின் உறுப்பினராகச் செயல்பட்டார். 1999 ஆம் ஆண்டில் நடைபெற்ற ஆந்திரப் பிரதேச சட்டப் பேரவையின் உறுப்பினராக கட்வால் சட்டமன்றத் தொகுதியில் தெலுங்கு தேசம் கட்சியின் சார்பில் போட்டியிட்டு தேர்ந்தெடுக்கப்பட்டார். 2019 ஆம் ஆண்டு சூன் மாதம் 12 ஆம் தேதியன்று தனது 67 ஆவது வயதில் கட்டு பீமுது இறந்தார்.
# பட்டை கழுத்து கீரி


**பட்டை கழுத்து கீரி** (*Stripe-necked mongoose*)(*உர்வா விட்டிகொல்ல*) என்பது தென்னிந்தியாவிலிருந்து இலங்கை வரையிலான காடுகள் மற்றும் புதர் நிலங்களில் காணப்படும் கீரி சிற்றினமாகும்.  

## நடத்தை மற்றும் சூழலியல்
காணப்படும் பட்டை கழுத்து முங்கூஸ்]]  
பகலாடி வகையினைச் சார்ந்த இந்த கீரி, தவளைகள், நண்டுகள், சருகு மான்கள், கருப்பு முயல்கள், கொறித்துண்ணிகள், கோழிகள் மற்றும் ஊர்வன ஆகியவற்றை உணவாக உண்ணுகிறது. இது பொதுவாக மனித வாழிடங்களைத் தவிர்க்கிறது. இவை வழக்கமாகக் கரையோர வாழ்விடங்களில் அல்லது கைவிடப்பட்ட குளங்களின் அருகில் வாழ்கின்றன. இலங்கையில், தேசிய பூங்காக்கள் மற்றும் சரணாலயங்கள் போன்ற பாதுகாக்கப்பட்ட எல்லைகளுக்குள் இவை அரிதாகவே காணப்படுகின்றன. இருப்பினும், இவை பொதுவாக 2000 மீ உயரத்தில் காணப்படுகிறது. இனப்பெருக்கம் செய்யும் முறை குறித்துத் தெளிவாகத் தகவல்கள் இல்லை என்றாலும், மே மாதத்தின் நடுப்பகுதியில் குட்டிகள் கவனிக்கப்பட்டுள்ளன.  

## வகைப்பாட்டியல்
இரண்டு துணையினங்கள் இச்சிற்றினத்தின் கீழ் உள்ளன. இவை *உர்வா விட்டிகொல்லா விட்டிகொல்லா* மேற்குத் தொடர்ச்சி மலைகள், குடகு மற்றும் கேரளத்தில் காணப்படுகிறது. இதன் உரோமங்கள் சிவப்பு நிறத்தைக் கொண்டுள்ளது. மற்றொன்று, *உர்வா விட்டிகொல்லா இனோர்னேட்டா*, கனரா மாகாணத்தில் காணப்படுகிறது. மேலும் இதன் உரோமங்களில் சிவப்பு நிறம் இல்லை.  

## மேலும் பார்க்கவும்

- இந்தியச் சாம்பல் கீரி
- சிவந்த கீரி
# குஞ்சா போச்சி



**குஞ்சா போச்சி** (*Kunja Bojji*) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். கோயா இனத்தைச் சேர்ந்த இவர் 1985 மற்றும் 1999 ஆம் ஆண்டுகளுக்கு இடையில் ஆந்திர பிரதேச சட்டமன்றத்தில் பத்ராசலம் தொகுதியை பிரதிநிதித்துவப்படுத்தினார்.  

1950 ஆம் ஆண்டுகளில் நடைபெற்ற தெலுங்கானா ஆயுதப் போராட்டத்தின் போது கொரில்லாக்களுக்கு ஆதரவாக குஞ்சா போச்சி இருந்தார். 1970 ஆம் ஆண்டுகளில் இவர் இந்தியப் பொதுவுடைமைக் கட்சியில் சேர்ந்தார். சமிதி உறுப்பினராகத் தேர்ந்தெடுக்கப்பட்டார். 1985 ஆம் ஆண்டில் மற்ற இரண்டு இந்தியப் பொதுவுடைமைக் கட்சி தலைவர்களுடன் நக்சலைட்களால் பதுங்கியிருந்து தாக்கப்பட்டார் இவரது தோழர்கள் கொல்லப்பட்டனர்.  

ஆந்திரப் பிரதேச சட்டமன்றத்திற்கு 1985, 1989 மற்றும் 1994 ஆண்டுகளில் நடைபெற்ற தேர்தல்களில் முறையே 42.37%, 50.82% மற்றும் 62.55% வாக்குகளைப் பெற்றுத் இவர் தேர்ந்தெடுக்கப்பட்டார்  

2021 ஆம் ஆண்டு ஏப்ரல் மாதம் 12 ஆம் தேதியன்று தனது 95 ஆவது வயதில் குஞ்சா போச்சி கோவிட்டு பெருந்தொற்று நோயால் பாதிக்கப்பட்டு இறந்தார்.
# குண்டா மல்லேசு



**குண்டா மல்லேசு** (*Gunda Mallesh*) இந்தியாவைச் சேர்ந்த ஓர் அரசியல்வாதியாவார். 1947 ஆம் சூலை மாதம் 14 ஆம் தேதியன்று அடிலாபாத்து மாவட்டம், தந்தூர் மண்டல், இரெச்சினி கிராமத்தில் இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1983, 1985 மற்றும் d 1994 ஆம் ஆண்டுகளில் நடைபெற்ற தேர்தல்களில் வெற்றிபெற்று ஆந்திர பிரதேச சட்டமன்றத்தில் ஆசிஃபாபாது சட்டமன்றத் தொகுதியை பிரதிநிதித்துவப்படுத்தினார்.  

மக்கள் பிரதிநிதியாகத் தேர்ந்தெடுக்கப்படுவதற்கு முன்பு, மல்லேசு லாரி ஓட்டுநராகப் பணிபுரிந்தார். ஓட்டுனர்களின் உரிமைக்காகப் போராடினார். பின்னர் சிங்கரேணி சுரங்க நிறுவனத்தில் பணிபுரிந்தார்.  

நான்கு முறை சட்டமன்ற உறுப்பினராக செயல்பட்ட குண்டா மல்லேசு 2020 ஆம் ஆண்டு அக்டோபர் மாதம் 13 ஆம் தேதியன்று தனது 73 ஆவது வயதில் இறந்தார்.
# வாணபுரம் வட்டம்

**வாணாபுரம் வட்டம்** , தமிழ்நாட்டின் கள்ளக்குறிச்சி மாவட்டத்தில் உள்ள 7 வட்டங்களில் ஒன்றாகும். இந்த வட்டமானது சங்கராபுரம், திருக்கோவிலூர் ஆகிய வட்டங்களை சீரமைத்து உருவாக்கப்பட்டது. இது 2022 ஏப்ரல் மாதத்தில் தமிழ்நாடு சடப்பேரவையில் அறிவிக்கப்பட்டது. அதைத் தொடர்ந்து 2023 ஜீலை 17 அன்று புதிய வட்டம் உருவாக்குவதற்கான அரசாணை வெளியிடப்பட்டு, 19 ஆம் தேதி வாணாபுரம் வட்டம் துவக்கப்பட்டது.  

வாணாபுரம் வட்டத்தில் வடபொன்பரப்பி, ரிஷிவந்தியம், அரியலூர், மணலூர்பேட்டை ஆகிய நான்கு குறுவட்டங்களும், 85 வருவாய் கிராமங்களும் உள்ளன.  

குறு வட்டங்கள் வாரியாக கிராமங்கள்:  

**குறுவட்டம்:ரிஷிவந்தியம்**  

1.ரிஷிவந்தியம்  

2.வெங்கலம்  

3.முட்டியம்  

4.மண்டகப்பட்டி  

5.முனிவாழை  

6.அல்லியபாத்  

7.பிரவடையாம்பட்டு  

8.களையநல்லூர்  

9.சூளாங்குறிச்சி  

10.பல்லகச்சேரி  

11.பீளமேடு  

12.பழையசிறுவங்கூர்  

13.பள்ளிப்பட்டு  

14. பொற்பாலம்பட்டு  

15.வடநந்தல்  

16.சித்தேரிப்பட்டு  

17.யாழ்  

18.ஆவிரியூர்  

19.மையனூர்  

20.லா கூடலூர்  

21.பாவந்தூர்  

22.சாத்தப்புத்தூர்  

23.கீழ்பாடி  

24.பெரியபகண்டை  

25.ஏந்தல்  

26.சித்தால்  

27.பேரால்  

28.மேல் பழங்கூர்  

29.நூரோலை  

30.பாசார்  

**குறுவட்டம்:வடபொன்பரப்பி**  

1.வடபொன்பரப்பி  

2.லக்கிநாயக்கன்பட்டி  

3.ராவத்தநல்லூர்  

4.ரங்கப்பனூர்  

5.புதுப்பட்டு  

6.மங்கலம்  

7.ஈருடையாம்பட்டு  

8.ஆதனூர்  

9.மூங்கில்துறைப்பட்டு  

10.புரசம்பட்டு  

11.பொருளம்பட்டு  

12.அருளம்பாடி  

13.ஒலக்கலாம்பாடி  

14.வடகீரனூர்  

15.பிரம்மகுண்டம்  

16.ராயசமுத்திரம்  

17.சிறுவள்ளூர்  

18.மணலூர்  

19.பவுஞ்சிம்பட்டு  

20.பாக்கம்  

21.கடுவனூர்  

22.தொழுவந்தாங்கல்  

23.காணாங்காடு  

24.மூலக்காடு  

**குறுவட்டம்:அரியலூர்**  

1.அரியலூர்  

2.அத்தியூர்  

3.பெரியகொள்ளியூர்  

4.சின்னக்கொள்ளியூர்  

5.நாகல்குடி  

6.இளையனர்குப்பம்  

7.அரும்பராம்பட்டு  

8.வடமாமாந்தூர்  

9.சுத்தமலை  

10.ஆர்க்கவாடி  

11.ஸ்ரீபாத நல்லூர்  

12.ஜம்படை  

13.திருவரங்கம்  

14.கள்ளிப்பாடி  

15.மணியந்தல்  

16.சிறுபனையூர்  

17.சீர்ப்பனந்தல்  

18.எடுத்தனூர்  

19.கடம்பூர்  

20.மரூர்  

21.ஓடியந்தல்  

22.வாணாபுரம்  

**குறுவட்டம்:மணலூர்பேட்டை**  

1.மணலூர்பேட்டை  

2.சித்தப்பட்டினம்  

3.செல்லாங்குப்பம்  

4.கொங்கனாமூர்  

5.அத்தியந்தல்  

6.முருக்கம்பாடி  

7.தேவரடியார்குப்பம்  

8.ஜம்பை  

9.பள்ளிச்சந்தல்  

10.காங்கியனூர்  

11.மேலந்தல்
# துளசி (திரைப்படம்)


**துளசி** (*Thulasi*) என்பது 1987 இல் அமீர்ஜான் இயக்கத்தில் வெளிவந்த இந்தியத் தமிழ் காதல் நாடகத் திரைப்படமாகும் . இத்திரைப்படத்தில் முரளி மற்றும் சீதா நடித்திருந்தனர். இத்திரைப்படம் 1987 நவம்பர் 27 அன்று வெளியிடப்பட்டது  

## கதைச்சுருக்கம்
திருநாவுக்கரசு கிராம மக்களால் கடவுளாக கருதப்படுகிறார். இருந்தபோதிலும், அவரது மகன் சம்மதம் ஒரு நாத்திகர், அவருக்கு தந்தையின் சக்தியில் நம்பிக்கை இல்லை. மகன் சம்மதம் என்பவரும், பொன்னி என்ற தாழ்த்தப்பட்ட பெண்ணும் ஒருவரை ஒருவர் காதலிக்கிறார்கள். சம்மதத்தின் உற்ற நண்பனான சிவா, தாழ்த்தப்பட்ட சாதியைச் சேர்ந்த சிறுவனாவான். அவன் முதுகலைப் பட்டப்படிப்பில் வெற்றிகரமாக தேர்ச்சி பெறுகிறான். திருநாவுக்கரசுவின் மகள் துளசி அப்போது சிவாவைக் காதலிக்கிறாள்.  

திருநாவுக்கரசு தனது மகன் சம்மதம் திருமணத்தை சாதி வேற்றுமையால் பொன்னியுடன் ஏற்க முடியாது என்கிறார். சம்மதம் பின்னர் அவளை திருமணம் செய்து கொள்வேன் என்று சவால் விடுகிறார். திருநாவுக்கரசு பொன்னியைக் கொல்ல உதவியாளர்களை நியமிக்கிறார். பொன்னி மறுநாள் தண்ணீரில் இறந்து கிடந்தாள். இதற்கிடையில், சிவாவும் துளசியை காதலிக்கிறார். சிவாவுக்கும் துளசிக்கும் என்ன நடக்கிறது என்பதே மீதிக்கதை.  

## நடிகர்கள்
- முரளி சிவலிங்கமாக "சிவா"
- துளசியாக சீதா
- சந்திரசேகர் சம்மதம்
- திருநாவுக்கரசுவாக மேஜர் சுந்தர்ராஜன்
- செந்தில்
- கானாக சார்லி
- பொன்னியாக தாரா
- சரசுவாக மோகனப்ரியா
- வாத்தியார் ராமன்
- காளியப்பனாக ஏ.கே.வீராசாமி

## பாடல்கள்
வைரமுத்து எழுதிய பாடல்களுக்கு சம்பத் செல்வம் இசையமைத்திருந்தார்.  
| "அன்பே இது காதல்" | எஸ். பி. பாலசுப்பிரமணியம், கே.எஸ்.சித்ரா | 4:37 |  |
| --- | --- | --- | --- |
| "கதவு தொறந்து" | கே. எஸ். சித்ரா | 4:08 |  |
| "ஊரையெல்லாம்" | கே. ஜே. யேசுதாஸ் | 4:45 |  |
| "வா வா புது" | எஸ். பி. பாலசுப்ரமணியம் | 5:12 | } |

## வரவேற்பு
*இந்தியன் எக்ஸ்பிரஸ்* எதிர்மறையான விமர்சனத்தை வழங்கி "தடுக்கப்பட்ட காதல்" என்று கூறியது.
# பெந்தெம் தொரபாபு



**பெந்தெம் தொரபாபு** (Dorababu Pendem) இந்தியாவைச் சேர்ந்த ஓர் அரசியல்வாதியாவார். ஆந்திரப்பிரதேச அரசியலில் ஒய்எசுஆர் காங்கிரசு கட்சியின் உறுப்பினராகச் செயல்பட்டார். ஒய்எசுஆர் காங்கிரசு கட்சி சார்பாக கிழக்கு கோதாவரி மாவட்டத்தில் உள்ள பிதாபுரம் தொகுதியில் போட்டியிட்டு 2019 ஆம் ஆண்டு மே மாதம் 23 ஆம் தேதி முதல் ஆந்திர பிரதேச சட்டமன்ற உறுப்பினராக இருந்தார்.  

2004 ஆம் ஆண்டு முதல் 2009 ஆம் ஆண்டு வரை பாரதிய சனதா கட்சியின் சார்பில் கிழக்கு கோதாவரி மாவட்டத்தில் உள்ள பிதாபுரம் தொகுதியில் இருந்து தேர்ந்தெடுக்கப்பட்டு ஆந்திரப் பிரதேச சட்டமன்ற உறுப்பினராக இருந்தார். 2012 ஆம் ஆண்டு ஒய்எசுஆர் காங்கிரசு கட்சியில் சேர்ந்த இவர், 2014 ஆம் ஆண்டு ஆந்திர பிரதேச சட்டமன்ற தேர்தலில் பிதாபுரம் தொகுதியில் போட்டியிட்டு தோல்வியடைந்தார். இவர் மறைந்த ஒய்.எசு. இராசசேகர் ரெட்டியின் நெருங்கிய நண்பர்களில் ஒருவர் என்பது குறிப்பிடத்தக்கது.
# மதால நாராயண சுவாமி


**மதால நாராயண சுவாமி** (*Madala Narayana Swamy*) இந்தியாவைச் சேர்ந்த ஓர் அரசியல்வாதியாவார். சென்னை மாகாணத்தின் பிரகாசம் மாவட்டத்திலிருந்த மைனாம்பாடு என்ற கிராமத்தில் இவர் பிறந்தார். சுலோச்சனா என்ற பெண்ணை திருமணம் செய்து கொண்டார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். இந்தியப் பொதுவுடைமைக் கட்சியின் வேட்பாளராக இந்திய நாடாளுமன்றத்தின் கீழவையான மக்களவையில் ஓங்கோல் தொகுதியைப் பிரதிநிதித்துவப்படுத்தி நாடாளுமன்ற உறுப்பினராக இருந்தார்.
# கே. இராமகிருசுணா


**கே. இராமகிருசுணா** (*K. Ramakrishna*) இந்தியாவைச் சேர்ந்த ஓர் அரசியல்வாதியாவார். 1957 ஆம் ஆண்டு சனவரி மாதம் 16 ஆம் தேதியன்று இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1994 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சியின் வேட்பாளராக அனந்தப்பூர் சட்டப்பேரவைத் தேர்தலில் வெற்றி பெற்று ஆந்திரப் பிரதேச சட்டமன்ற உறுப்பினராக இருந்தார். 2014 ஆம் ஆண்டு ஆந்திரப் பிரதேச மாநிலக் குழுவின் இந்தியப் பொதுவுடைமைக் கட்சியின் செயலாளராக இருந்தார். கர்நூல் மாவட்டம் மொளகவள்ளியில் வசித்து வருகிறார்.
# துக்ளக் கான்


**இரண்டாம் கியாத்-உத்-தின் துக்ளக் சா** (*Ghiyath-ud-din Tughluq Shah II*) **துக்ளக் கான்** என்ற பெயரில் பிறந்த இவர் பதே கானின் மகனும் மற்றும் பிரூசு சா துளக்கின் பேரனுமாவார். தில்லி சுல்தானகத்தின் துக்ளக் வம்சத்தின் சுல்தானான இவர் கி.பி.1388 இல் அரியணை ஏறினார். இருப்பினும், மூன்றாம் நசீர் உதின் முகம்மது சா தனது சகோதரர் ஜாபர் கானின் மகன் அபு பக்கர் கானின் ஆதரவுடன் தில்லியின் மீது உரிமை கோரினார். துக்ளக் கான் தனது மாமாவுக்கு எதிராக சிர்மூர் மலையின் அடிவாரத்தில் படைகளைச் சந்தித்தார். ஒரு சிறிய போருக்குப் பிறகு நசீருதீன் முகமது சா காங்க்ரா கோட்டையில் தஞ்சம் அடைந்தார். துக்ளக் கானின் இராணுவம் நிலப்பரப்பின் சிரமங்களால் அவரை மேலும் பின்தொடராமல் தில்லிக்குத் திரும்பியது. இறுதியில், சில அமீர்கள் ஜாபர் கானின் மகன் அபுபக்கர் கானுடனும் சுல்தான் பிரூசு சா துக்ளக்கின் பேரனுடனும் சேர்ந்து துக்ளக் கானைக் கொல்லத் திட்டமிட்டனர். 1389 ஆம் ஆண்டில் அவர்கள் சுல்தானையும் அவரது பிரதம அமைச்சர் *ஜஹான் கானையும்* சுற்றி வளைத்து, அவர்களைக் கொன்றுவிட்டு, தில்லி நகரின் நுழைவாயிலில் தலையைத் தொங்கவிட்டனர். துக்ளக் கானின் ஆட்சிக் காலம் ஐந்து மாதங்கள் பதினெட்டு நாட்கள் மட்டுமே இருந்தது.
# கலகர சாய் இலட்சுமண இராவு



**கலகர சாய் இலட்சுமண இராவு** (*Kalagara Sai Lakshmana Rao*) இந்தியாவைச் சேர்ந்த ஓர் அரசியல்வாதியாவார். கே. எசு. இலட்சுமண இராவு என்ற பெயராலும் இவர் அறியப்படுகிறார். ஆந்திரப் பிரதேச சட்டமன்றக் குழுவின் உறுப்பினராக இருந்தார்.  

## தொழில்
2007 ஆம் ஆண்டு மார்ச்சு மாதம் வரை குண்டூரில் உள்ள இந்துக் கல்லூரியில் அரசியல் அறிவியல் விரிவுரையாளராகப் பணியாற்றினார். இயன் விஞ்ஞான வேதிகாவின் மாநில துணைத் தலைவராக உள்ளார். ஆசிரியர்களின் நலன்களைப் பாதுகாப்பதற்காக பல இயக்கங்களை வழிநடத்தும் ஐக்கிய ஆசிரியர் கூட்டமைப்பில் ஓர் உறுப்பினராக உள்ளார்.  

2007 ஆம் ஆண்டு ஆந்திரப் பிரதேச சட்டப் பேரவைத் தேர்தலில் கிருசுணா-குண்டூர் ஆசிரியர் தொகுதியைப் பிரதிநிதித்துவப்படுத்தி போட்டியிட்டார். இரண்டாவது விருப்பு வாக்குகள் எண்ணப்பட்டதன் பின்னர் தேர்தலில் வெற்றி பெற்று முதல் தடவையாக சபைக்குள் நுழைந்தார். 5,670 வாக்குகளை இவர் பெற்றார். அடுத்த போட்டியாளர் 2,210 வாக்குகளைப் பெற்றார்.  

2009 ஆம் ஆண்டு நடைபெற்ற தேர்தலில் 76 சதவீதத்திற்கும் அதிகமான விருப்பு வாக்குகளைப் பெற்று மீண்டும் தேர்ந்தெடுக்கப்பட்டார். பதிவான 10,211 வாக்குகளில் 7,625 வாக்குகள் இவருக்கு கிடைத்தன. அடுத்த போட்டியாளர் 1,928 வாக்குகளைப் பெற்றார்.  

2015 ஆம் ஆண்டு மார்ச் 22 ஆம் தேதி அதே தொகுதியில் இவர் போட்டியிட்டார். ஆனால் தேர்தலில் தோல்வியடைந்தார். இவர் 5,383 வாக்குகளும் வெற்றி பெற்றவர் 7,146 வாக்குகளும் பெற்றனர்.  

2019 ஆம் நடைபெற்ற தேர்தலில் அதே தொகுதியில் போட்டியிட்டு 68,120 வாக்குகள் பெற்று பெரும்பான்மையுடன் மீண்டும் தேர்ந்தெடுக்கப்பட்டார். 12 சுற்றுகள் எண்ணிக்கை முடிவில், பதிவான 1.49 லட்சம் வாக்குகளில் 80,670 வாக்குகளை இவர் பெற்றார்.
# மேவாட்



**மேவாட்** ( Mewat ) என்பது வடமேற்கு இந்தியாவில் உள்ள அரியானா, இராஜஸ்தான் மற்றும் உத்தரப் பிரதேசம் மாநிலங்களின் வரலாற்றுப் பகுதியாகும். இப்பகுதி தோராயமாக கி.மு 5 ஆம் நூற்றாண்டில் நிறுவப்பட்ட பண்டைய மச்ச இராச்சியத்துடன் ஒத்துள்ளது. இந்தியின் அரியான்வி மற்றும் இராசத்தானி பேச்சுவழக்குகளின் சிறிய மாறுபாடான மேவாட்டி பேச்சுவழக்கு இப்பகுதியின் கிராமப்புறங்களில் பேசப்படுகிறது. மேவாட் கரானா என்பது இந்தியப் பாரம்பரிய இசையின் ஒரு தனித்துவமான பாணியாகும்.  
## புவியியல்
மேவாட் பிரதேசமானது, தற்கால அரியானா மற்றும் உத்தரப் பிரதேசம் மாநிலத்தின் கீழ்கண்ட மாவட்டப் பகுதிகளைக் கொண்டது.  
---அரியானா மாநிலப் பகுதிகள்  
- நூக் மாவட்டம்
- பல்வல் மாவட்டம்
- பரீதாபாத் மாவட்டம்
- குருகிராம் மாவட்டம்
---இராஜஸ்தான் மாநிலப் பகுதிகள்  
- அல்வார் மாவட்டம்
- தௌசா மாவட்டம்
- பரத்பூர் மாவட்டம்
---உத்தரப் பிரதேச மாநிலப் பகுதிகள்  
- மதுரா மாவட்டம்
## வாலி-இ-மேவாத்
வாலி-இ-மேவாத் என்ற பட்டத்தை மேவாட் மாநிலத்தின் கன்சாடா மேவாட்டி ஆட்சியாளர்கள் 1372 முதல் 1527 வரை பயன்படுத்தினர். அவர்கள் மேவாட்டை ஒரு சுதந்திர நாடாக ஆட்சி செய்தனர். 1372 ஆம் ஆண்டில், சுல்தான் பிரூசு சா துக்ளக், கோட்லா கோட்டையின் அரசன் நகர் கான் மேவதிக்கு, மேவாட்டின் இறையாட்சியை வழங்கினார். அவர் மேவாட்டில் ஒரு பரம்பரை அரசை நிறுவி *வாலி-இ-மேவாத்* என்ற பட்டத்தை வைத்துக் கொண்டார். பின்னர் அவரது சந்ததியினர் மேவாட்டில் தங்கள் சொந்த இறையாண்மையை உறுதிப்படுத்தி 1527 வரை அங்கு ஆட்சி செய்தனர்.  

ஆங்கிலேயர் ஆட்சியின் போது, அவர்கள் அல்வார் மாநிலத்தின் கீழ் மற்றும் பரத்பூர் மாநிலத்திற்கு உட்பட்டிருந்தனர். 1857 இந்தியக் கிளர்ச்சிக்குப் பிறகு இப்பகுதி பிரித்தானிய ஆட்சியின் நேரடிக் கட்டுப்பாட்டிற்குச் சென்றது.  

### இந்திய சுதந்திரத்திற்குப் பிந்தைய காலம்
1947 ஆம் ஆண்டு அல்வர் மாவட்டம் மற்றும் பரத்பூர் மாவட்டம் ஆகிய இடங்களிலிருந்து ஆயிரக்கணக்கான மியோ பழங்குடியினர் இடம்பெயர்ந்தனர். பல ஆயிரம் பேர் கொல்லப்பட்டனர். அவர்கள் குர்கானுக்கு மாறினார்கள், பலர் பாக்கித்தானுக்குச் சென்றனர். பரத்பூரின் இளவரசர் பச்சு சிங் இந்த இன அழிப்புச் செயலில் முக்கியப் பங்கு வகித்தார். முன்னதாக கத்துமர், நாட்பாய், கும்ஹர், கெர்லி, புசாவர், கலிங்கு மற்றும் மஹ்வா வரை மியோ மக்கள்தொகை அதிகமாக இருந்தது. அல்வார் மற்றும் பரத்பூரில் மீயோக்களின் மக்கள் தொகை வெகுவாகக் குறைந்துள்ளது. இருப்பினும் பல பழைய மசூதிகள் இன்றும் உள்ளன.
# சைகா கோகர்


**சைகா கோகர்** (*Shaikha Khokhar*) பஞ்சாபின் போதோகர் பீடபூமியை பூர்வீகமாகக் கொண்ட கோகர் பழங்குடியினத், தலைவராவார். இவர் தனது சகோதரர் நுஸ்ரத் கோகரின் மரணத்திற்குப் பிறகு அரியணையைப் பெற்றார். இவரது சகோதரர் நுஸ்ரத் கோகர் இலாகூரின் ஆளுநராகவும், கோகர் பழங்குடியினர் கூட்டமைப்பின் தலைவராகவும் இருந்தார். தைமூர் இலாகூரைத் தாக்கி, நுஸ்ரத்தின் அரண்மனையை எரித்து, அவரைக் கொன்றார். இவர் தனது சகோதரனைக் கொன்றதற்காக தைமூரைப் பழிவாங்க விரும்பினார். எனவே முக்கியமாக பழங்குடியினர் மற்றும் கோகர் அல்லாத சாமர்கள் போன்றவர்கள் அடங்கிய ஒரு பெரிய படையை திரட்டினார் இலாகூர் அருகே தைமூருக்கு எதிரான போரில் தோற்கடிக்கப்பட்டு கோகா கொல்லப்பட்டார்.